Publication: Magyar Közlöny
Issue: MK-2004-58 (Year: 2004, Number: 58)
Era: 2004-2010
Section: Az iparjogvédelmi eljárások igazgatási szolgáltatási díjáról szóló 1992. évi IV. törvény 3. §-ának (3) bekezdésében kapott felhatalmazás alapján — a pénzügyminiszterrel
Paragraph Index: 1828

(4) Nukleotid- vagy aminosav-szekvenciák feltárását tartalmazó bejelentésre adott európai szabadalom esetén a fordítás-meghirdetési és kinyomtatási díj, illetve a kijavítás-közzétételi díj a fordítás oldalszámától függetlenül 100 000 forint, feltéve, hogy ez a díj a bejelentõ, illetve a szabadalmas számára kedvezõbb, mint a (2) vagy a (3) bekezdés szerint számított díj, továbbá, hogy a kinyomtatott fordítás részét képezõ szekvencialista, illetve táblázat kizárólag számítógép által olvasható formában, elektronikus adathordozón jelenik meg. Ha a bejelentõ, illetve a szabadalmas azt kéri, hogy a nukleotid- vagy aminosav-szekvencia feltárását tartalmazó bejelentésre adott európai szabadalom szövegérõl készült fordítás, illetve kijavított fordítás részét képezõ szekvencialistát, illetve táblázatot is papíron, írásos formában nyomtassák ki, a (2) vagy a (3) bekezdés szerint számított fordítás-meghirdetési és kinyomtatási díjat, illetve kijavítás-közzétételi díjat kell megfizetnie.

Source: https://magyarkozlony.hu/hivatalos-lapok/f242e0a9414d5fe52c65c0a9ec188e27141db05a/dokumentumok/6d18f2a345225c5226cecf1daab5a4a4f480554b/letoltes